Source: https://www.finlex.fi/fi/laki/alkup/1976/19760674
Timestamp: 2020-05-27 23:04:03+00:00
Document Index: 24273841

Matched Legal Cases: ['tuomioistuin ', '§3', '§4', '§5', '§6', '§7', '§8', '§9', '§10', '§11', '§12', '§13', '§14']

Asetus eräistä veri- ja muita periytyviä… 674/1976 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1976 › 674/1976
674/1976
Asetus eräistä veri- ja muita periytyviä ominaisuuksia koskevista tutkimuksista
Veritutkimus tehdään kansanterveyslaboratoriossa tai lääkintöhallituksen hyväksymässä korkeakoulun laitoksessa taikka muussa laitoksessa, jonka lääkintöhallitus erityisestä syystä on tähän tehtävään hyväksynyt.
Muu periytyviä ominaisuuksia koskeva tutkimus tehdään lääkintöhallituksen hyväksymässä korkeakoulun laitoksessa tai sen tekee lääkintöhallituksen erikseen tähän tehtävään hyväksymä asiantuntija.
Veritutkimusta varten tarpeelliset verinäytteet ottaa valtion tai kunnan taikka tässä asetuksessa tarkoitettuja tutkimuksia tekevän laitoksen palveluksessa oleva lääkäri. Verinäytteen voi ottaa myös lääkintöhallituksen erikseen tähän tehtävään hyväksymä lääkäri.
Kun tuomioistuin on määrännyt tehtäväksi muun periytyviä ominaisuuksia koskevan tutkimuksen kuin veritutkimuksen, tuomioistuimesta on lähetettävä ilmoitus tästä määräyksestä lääkintöhallitukselle. Määräykseen on liitettävä jäljennös veritutkimuksen perusteella annetusta lausunnosta. Lääkintöhallitus huolehtii tutkimuksen järjestämisestä.
Muun periytyviä ominaisuuksia koskevan tutkimuksen suorittajan on lähetettävä tutkimuksesta annettu lausunto lääkintöhallitukselle. Lääkintöhallitus toimittaa lausunnon sekä jäljennöksen 11 §:n 3 momentissa tarkoitetusta laskusta edelleen tutkimuksen määränneelle tuomioistuimelle.
Jos verinäytteen on ottanut terveyskeskuksen lääkäri, suoritetaan 1 momentissa tarkoitettu palkkio siten kuin oikeuslääkeopillisten tutkimusten toimittamisesta lääkärille ja hammaslääkärille tulevasta korvauksesta annetun asetuksen 6 a §:ssä on säädetty.
Lääninhallitus suorittaa sille toimitetun laskun perusteella 10 §:ssä tarkoitetut palkkiot ja korvaukset.
Verinäytteen ottaja lähettää laskun toimenpiteistään näytteen mukana veritutkimuksen toimittajalle. Tämä lähettää edellä mainitun laskun sekä tutkimuksen tekemisestä ja siihen liittyvistä toimenpiteistä laaditun laskun sille lääninhallitukselle, jonka alueella tutkimuksen määränneen tuomioistuimen varsinainen istuntopaikka sijaitsee. Kun tutkimus on tehty lastenvalvojan esityksestä, lähetetään laskut sen läänin lääninhallitukselle, johon lastenvalvojan toimialueena oleva kunta kuuluu.
Muun periytyviä ominaisuuksia koskevan tutkimuksen toimittaja lähettää tutkimuksesta suoritettavaa korvausta koskevan laskun 7 §:n 2 momentissa mainitun lausunnon ohella lääkintöhallitukselle, joka toimittaa sen edelleen asianomaiselle lääninhallitukselle.
2) tämän asetuksen 5 §:n 3 momentissa tarkoitettu tuomioistuimen puheenjohtajan tai kihlakunnantuomarin taikka lastenvalvojan ilmoitus uuden verinäytteen ottamisesta;
3) tämän asetuksen 6 §:n 1 momentissa tarkoitettu lastenvalvojan esitys veritutkimuksen tekemisestä;
4) eräistä veri- ja muita periytyviä ominaisuuksia koskevista tutkimuksista annetun lain 3 §:n 1 momentissa tarkoitettu tutkittavalle annettava todistus veritutkimusta varten tarpeellisten verinäytteiden ottamisesta tai muun tutkimuksen suorittamisesta;
5) eräistä veri- ja muita periytyviä ominaisuuksia koskevista tutkimuksista annetun lain 10 §:n 2 momentissa tarkoitettu sosiaalilautakunnan määräys matka- ja toimeentulokustannusten maksamisesta ennakolta valtion varoista; sekä
6) tämän asetuksen 11 §:n 2 ja 3 momentissa tarkoitetut laskut.
Oikeusministeriö vahvistaa 1 momentissa tarkoitettujen lomakkeiden kaavat saatuaan lääkintöhallituksen lausunnon. Lomakkeita voi tilata valtion painatuskeskuksesta.
Lääkintöhallitus antaa tarkemmat määräykset veri- ja muita periytyviä ominaisuuksia koskevissa tutkimuksissa käytettävistä menetelmistä, tutkimusten tekemisestä ja niiden perusteella annettavista lausunnoista.
Lääkintöhallitus vahvistaa myös tutkimuksia varten tarvittavat muut ohjeet.
1§3§4§5§6§7§8§9§10§11§12§13§14§